**বেদে** (অন্যান্য বানান: **বাইদ্যা**;[] স্ত্রীলিঙ্গ: **বেদেনি**) বা **মান্তা** নামেও পরিচিত, বাংলাদেশের একটি যাযাবর ইন্দো-আর্য জনগোষ্ঠী। বেদেরা ঐতিহ্যগতভাবে নদীতে বসবাস করে, ভ্রমণ করে এবং তাদের জীবিকা অর্জন করে, তাই তাঁরা "জল যাযাবর" বা "নদী যাযাবর" নামে পরিচিত। বেদেরা ইউরোপীয় যাযাবরদের অনুরূপ। বাংলাদেশের প্রায় আট লক্ষ বেদে আছে। তারা দল বেঁধে ভ্রমণ করে এবং কখনো এক জায়গায় কয়েক মাসের বেশি থাকে না। বেদেরা একটি প্রান্তিক গোষ্ঠী। বেদেদের প্রায় ৯৮% দারিদ্র্যসীমার নিচে বাস করে এবং প্রায় ৯৫% বেদে শিশু বিদ্যালয়ে যায় না। ঐতিহাসিকভাবে বেদেরা ভোট দিতে পারতো না কারণ তাদের স্থায়ী আবাস ছিল না, একই কারণে তারা ব্যাংক ঋণ বা ক্ষুদ্রঋণের জন্য আবেদনও করতে পারতো না। ২০০৮ সালে বেদেরা বাংলাদেশে ভোটাধিকার অর্জন করতে সক্ষম হয়।এছাড়াও বেদেরা 
জাদুবিদ্যায় পারদর্শী হয়ে থাকে।

বেদেরা নদীতে বাস করে,তাই বেদেদের অধিকাংশই সাপ সম্পর্কিত ব্যবসায় জীবনযাপন করে, যেমন সাপখেলা, সাপ ধরা, সাপ বিক্রি ইত্যাদি। তাঁরা ভাগ্যবতী গুল্ম এবং ভেষজ ওষুধও বিক্রি করে, যা তাঁরা দাবি করে যে এতে যাদুকরী বৈশিষ্ট্য রয়েছে। বেদেদের অন্যান্য পেশা হলো বিনোদন পরিষেবা (যেমন বানরখেলা, জাদুখেলা) এবং ক্ষুদ্র ব্যবসা।অনেক গ্রামবাসী বেদেদের জাদুকরী শক্তিতে বিশ্বাস করে। তাঁরা বিশ্বাস করে বেদেরা জাদুকরী ক্ষমতার মাধ্যমে অশুভ আত্মাদের কারও শরীর ত্যাগ করাতে পারে। তাঁদের কেউ কেউ ঢাকা, চট্টগ্রাম, খুলনার মতো বড় শহরের ব্যস্ত রাস্তায় ভিক্ষা করে।

ধর্মবিশ্বাস
-----------

অধিকাংশ বেদেদের কোনো ধরনের প্রাতিষ্ঠানিক শিক্ষা নেই এবং তাঁরা চিকিৎসা সুবিধা ব্যবহার করে না। তাঁদের অধিকাংশই বাংলা ভাষায় কথা বলে। তাঁদের বেশিরভাগই মুসলিম কিন্তু ইসলামের সাথে হিন্দুধর্ম, আধ্যাত্মবাদ এবং সর্বপ্রাণবাদ অনুসরণ করে। তাঁরা অন্যান্য দক্ষিণ এশীয় যাযাবর গোষ্ঠীর সাথে সম্পর্কিত, যেমন ডোম্বা এবং বুনো জনগোষ্ঠী।এরকম জনগোষ্ঠীর সাথে তাদের একটি অকৃত্রিম যোগাযোগ আছে বলে মনে করা হয়।

চিত্রশালা
---------

* পলিথিনের তাবুতে একটি বেদে পরিবারপলিথিনের তাবুতে একটি বেদে পরিবার
* সাপখেলা দেখাচ্ছে এক বেদে লোকসাপখেলা দেখাচ্ছে এক বেদে লোক
* বেদেনিদের একটি দলবেদেনিদের একটি দল

আরও দেখুন
---------

* বাদ্যানীর গান

মানুষ এর সাথে বেদেদের ১০ টি মিল ও অমিল

তথ্যসূত্র
---------

1. ↑  Shejuty, Nosin Nahian (১১ জুলাই ২০১৮)। "Identity in flux: a comparative study of Manta and Beday"। BRAC University। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Maksud, A. K. M.; Imtiaj, R. (৩–৫ ডিসেম্বর ২০০৬)। "The Nomadic Bede Community and Their Mobile School Program" (পিডিএফ)। *What Works for the Poorest: Knowledge, Policies and Practices*। ১৮ নভেম্বর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Dalton, Edward (১৯৭৮)। *Tribal History of Eastern India*। New Delhi: Cosmo Publications। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Maksud, A. K. M.; Imtiaj, R. (৩–৫ ডিসেম্বর ২০০৬)। "The Nomadic Bede Community and Their Mobile School Program" (পিডিএফ)। *What Works for the Poorest: Knowledge, Policies and Practices*। ১৮ নভেম্বর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

সংস্কৃতি ও পেশা
---------------

বেদে জনগোষ্ঠী বিয়ের সময় নাচগান হয়। তবে বিয়েতে ছেলেরা ভয়ে গাছের ডালে উঠে থাকে। তাদের স্ত্রী তাদের এই আশ্বাস দিয়ে নামায় যে বিয়ের পর তাকে সংসার নিয়ে চাপ দিবে না। কারণ বেদে মেয়েরা রোজগার করে আর ছেলেরা সংসার সামলায়। একেক বেদে সম্প্রদায়ের একেক রকম পেশা। যেমন কোনো সম্প্রদায় সাপুরে, অন্য একটি সম্প্রদায় আবার গাইন যারা সুগন্ধি মসলা বিক্রি করে। আবার শান্দার বেদেরা মেয়েদের সাজগোজের জিনিস বিক্রি করে। বাজিকর বেদেরা জাদু ও সার্কাস দেখায়। এ ছাড়াও কিছু বেদেরা পুকুরে হারানো জিনিস খুঁজে দেয়, কেউ বানরের খেলা দেখায়, আবার কেউ টিয়া পাখি দিয়ে মানুষের ভাগ্য গণনা করে।

*

বহিঃসংযোগ
---------

* *বাংলাপিডিয়ায়* বেদে